Alex Brinchmann

Alexander Brinchmann () var ein norsk forfattar og barnelækjar frå Oslo.

 Biografi 

Alex Brinchmann blei cand. med i 1912, og studerte barnesjukdommar ved Charité-sjukehuset i Berlin i 1913-1914. I 1921 vart han godkjend som spesialist i barnesjukdommar, og i 1922 vart han dr. med. Brinchmann gav ut ei rekkje vitskaplege artiklar innan pediatri, m.a. om nedkjemping av tuberkulose hjå born. I 1933 - 1934 var han formann i Norsk Pediatrisk Selskap, den noverande Norsk barnelegeforening. I tillegg til å jobba på Rikshospitalet ei tid, dreiv han privat lækjarpraksis i Oslo frå 1914 - 1972.

I 1927 debuterte han som skjønnlitterær forfattar under pseudonymet Roy Roberts. Dette pseudonymet nytta han i ei rekkje populære kriminalromanar han gav ut fram til 1971. Mann i gul frakk (1946) vert av mange halden for å vera den beste kriminalromanen hans. 

Brinchmann gav også ut romanar under sitt eige namn, samt fleire skodespel. I hans komedie Karusell frå 1940 er det ein replikk som har gått inn i det norske språket som eit eige uttrykk, nemleg:  «Piller og piller, fru Blom!»  Piller vert i uttrykket bytt ut med det som passar for høvet.

Brinchmann fekk Kongens fortenestmedalje i gull i 1952. Han vart far til skodespelaren Helen Brinchmann og regissøren Arild Brinchmann.

Bøker

Kriminalromanar av Roy Roberts
 1927 – Bengt Bondes hemmelighet 
 1927 – Mysteriet Steegener 
 1928 – Hevneren 
 1929 – Krebseklubben 
 1930 – Det levende portrett 
 1946 – Mann i gul frakk 
 1947 – Skudd i ruten 
 1955 – Elevatorsjakten 
 1971 – Kiosken ved Grand

Andre romanar
 1931 – Deilig er jorden
 1933 – Dissonanser
 1936 – Så møtes vi imorgen
 1937 – Den rike mann
 1937 – Mannen som kom tilbake
 1939 – Veien frem

Dramatikk
 1937 – På fruktene skal de kjennes 
 1940 – Karusellen - Komedie i 4 akter.
 1945 – Lykkelige ungdom - Skodespel i fire akter.
 1948 – Løgnen og lykken - To skodespel.
 1950 – Uten nåde - Høyrespel i 1 akt.
 1951 – De som meget har elsket - Høyrespel i 1 akt.
 1951 – Sørensen - Høyrespel i 1 akt.
 195X – Kontorprinsessen - Komedie i tre akter.
 1952 – Den som elsker sin far- - Skodespel i 3 akter.
 1954 – Lykkelige ungdom - Skodespel i tre akter.
 1955 – Gapestokken - Høyrespel.
 1955 – På fastende hjerte
 1957 – Grønn sofa - Radiohumoreske.
 1960 – 12-klubben - Høyrespel. 
 1971 – Drømmen - Radioskodespel.

Medisinsk faglitteratur
 1921 – Om katalasereaktionen i fæces hos barn og dens betydning for diagnosen av barnets tarmsygdomme – Kristiania – Rikshospitalets barneavdeling.
 1925 – Om spædbarnstuberkulosens symptomoøogi og prognose – 4. Nordiske tuberkuloselægemøde.
 1929 – Barnets første år – Oslo – Gyldendal.
 1930 – Rapport sur les 8 premières années d'activité (1922-1930) de la Crèche de Aakebergveien à Oslo – Oslo.
 1937 – Normale barn fra sunde hjem – Norsk rikskringkasting - serieforedrag ; 15.

Anna
 1968 – Norske forfattere i krig og fred. Den norske forfatterforening  – Utgjeven til 75-års jubileet til Forfatterforeningen 15. november 1968. Skriven saman med Sigurd Evensmo.
 1972 – Veien hjem : Fra hverdagslivets mentalhygiene.

Kjelder
 Alex Brinchmann henta frå Bokmålswikipedia 2. juli 2005 og 29. november 2011.
 SAMBOK: søk på Brinchmann, Alex
 Krigsleksikon hjå NorgesLexi 
 Språkrådet om fru Blom!

Bakgrunnsstoff
Hvem er fru Blom? ved Svanesang (Per-Erik Skramstads blogg)


Kategori:Bokmålsforfattarar
Kategori:Norske romanforfattarar
kategori:Norske dramatikarar
Kategori:Forfattarar frå Oslo
Kategori:Norske kriminalforfattarar
kategori:Kongens fortenestmedalje i gull
Kategori:Norske barnelegar